Ο **Άντε Τόνι Ζίζιτς** (Σπλιτ, 4 Ιανουαρίου 1997) είναι Κροάτης επαγγελματίας καλαθοσφαιριστής. Με ύψος 2,11 μέτρα αγωνίζεται ως σέντερ για την Αναντολού Εφές του Πρωταθλήματος Τουρκίας και της Ευρωλίγκα. Επιλέχθηκε 23ος συνολικά από τους Μπόστον Σέλτικς στο ντραφτ του ΝΒΑ το 2016.

Επαγγελματική σταδιοδρομία
--------------------------

### Ευρώπη

Η πρώτη ομάδα του Ζίζιτς ήταν η ΚΚ Σπλιτ, την περίοδο 2013–14, αλλά έπαιξε για την ομάδα νέων της, στην οποία έπαιξε μόνο σε 3 αγώνες. Στη συνέχεια πήγε στην ομάδα νέων της Τσεντεβίτα Ζάγκρεμπ και μαζί της έπαιξε σε 5 αγώνες. Για να ξεκινήσει τη χρονιά 2014–15, έπαιξε για την Γκόριτσα.

Μεταγράφηκε στην Τσιμπόνα Ζάγκρεμπ για το υπόλοιπο της αγωνιστικής περιόδου. Εκείνη τη χρονιά, είχε κατά μέσο όρο 7,4 πόντους, 0,3 ασίστ, 0,3 κλεψίματα και 0,9 τάπες, σε 15,5 λεπτά ανά παιχνίδι, σε 25 αγώνες που έπαιξε στο Αδριατικό Πρωτάθλημα. Η χρονιά του ξεσπάσματος ήταν η περίοδος 2015-16.

Ονομάστηκε Κορυφαία Προοπτική της χρονιάς 2015–16 του Αδριατικού Πρωταθλήματος. Εκείνη την αγωνιστική περίοδο, είχε κατά μέσο όρο 12,7 πόντους, 7,2 ριμπάουντ και 1,2 τάπες σε 24,8 λεπτά ανά αγώνα, σε 26 αγώνες που έπαιξε στο Αδριατικό Πρωτάθλημα.  Επιλέχτηκε επίσης στην πρώτη ομάδα του FIBA Europe Cup της περιόδου 2015–2016.

Στις 11 Οκτωβρίου 2016, ο Ζίζιτς αναδείχθηκε Πολυτιμότερος Παίχτης (MVP) της τέταρτης εβδομάδας της χρονιάς 2016–17 του Αδριατικού Πρωταθλήματος. Αφού σημείωσε 37 πόντους και άρπαξε 20 ριμπάουντ, στη νίκη της Τσιμπόνα επί της MZT Σκοπίων Αέροντρομ, με τελικό αποτέλεσμα 89–85, σε ένα παιχνίδι που κρίθηκε μετά από δύο παρατάσεις.  Στις 27 Δεκεμβρίου 2016, ο Ζίζιτς έφυγε από την Τσιμπόνα και υπέγραψε με την τουρκική ομάδα Νταρουσάφακα Ντογκούς, του Τουρκικού Πρωταθλήματος.

Με την Νταρουσσάφακα, ο Ζίζιτς έκανε την πρώτη εμφάνισή του στην κορυφαία ευρωπαϊκή κατηγορία, την Ευρωλίγκα, στις 30 Δεκεμβρίου 2016, σε μία εκτός έδρας ήττα με 81–77 απέναντι στην Μπαρτσελόνα. Στο πρώτο του παιχνίδι στην Ευρωλίγκα, ο Ζίζιτς είχε 4 πόντους, 6 ριμπάουντ, 2 κλεψίματα και 2 τάπες.

### ΝΒΑ

Ο Ζίζιτς επιλέχθηκε με την 23η συνολική επιλογή στο ντραφτ του NBA του 2016, από τους Μπόστον Σέλτικς.

Την 1η Ιουλίου 2017, ο Ζίζιτς υπέγραψε με τους Μπόστον Σέλτικς. Πριν καν ταιριάξει σε έναν αγώνα κανονικής περιόδου με τους Σέλτικς, ο Ζίζιτς ανταλλάχθηκε στους Κλίβελαντ Καβαλίερς μαζί με τους Αϊζάια Τόμας, Τζε Κράουντερ και την απροστάτευτη επιλογή του πρώτου γύρου του 2018 των Μπρούκλιν Νετς για τον Κάιρι Ίρβινγκ στις 22 Αυγούστου 2017  Ωστόσο, οχτώ ημέρες μετά την πρώτη επιβεβαίωση της ανταλλαγής, οι Σέλτικς θα προσθέσουν επίσης μία επιλογή του δεύτερου γύρου του 2020 από τους Μαϊάμι Χιτ, προκειμένου να ολοκληρώσουν πλήρως τη συμφωνία για να ικανοποιήσουν τις ανησυχίες του Κλίβελαντ σχετικά με τον τραυματισμό στο ισχίο του Αϊζάια Τόμας.

Ο Ζίζιτς πέρασε χρόνο με τους Κάντον Τσαρτζ κατά τη διάρκεια της πρώτης χρονιάς του. Στις 11 Μαρτίου, σημείωσε 15 πόντους και σημείωσε 7 ριμπάουντ (και τα δύο υψηλά σταδιοδρομίας) σε μία ήττα από τους Λος Άντζελες Λέικερς. Στο τελευταίο παιχνίδι της κανονικής περιόδου σημείωσε 20 πόντους και 7 ριμπάουντ. Οι Καβαλίερς πέρασαν στους Τελικούς του ΝΒΑ του 2018, αλλά έχασαν τη σειρά με 4-0 από τους Γκόλντεν Στέιτ Ουόριορς.

### Επιστροφή στην Ευρώπη

Στις 25 Αυγούστου 2020, ο Ζίζιτς υπέγραψε διετές συμβόλαιο με τη Μακάμπι Τελ Αβίβ. Τη σεζόν 2020-21 είχε κατά μέσο όρο 9,1 πόντους και 5,4 ριμπάουντ, σουτάροντας με 59% στα δίποντα και 77% στις βολές. Στις 12 Ιουλίου 2021, ανανέωσε για ακόμα ένα χρόνο το συμβόλαιό του με την ομάδα. Στις 20 Ιανουαρίου 2022 κόντρα στον Ολυμπιακό, είχε 23 πόντους (10/12 δίποντα, 3/5 βολές), 6 ριμπάουντ, 1 ασίστ, 2 κλεψίματα, 1 μπλοκ, 4 κερδισμένα φάουλ, κανένα προσωπικό φάουλ και συνολικά 33 βαθμούς στο σύστημα αξιολόγησης, νούμερο με το οποίο ισοφάρισε και το ρεκόρ καριέρας του. Έτσι αναδείχτηκε MVP της αγωνιστικής στην Ευρωλίγκα. Τη σεζόν 2021-22, μέτρησε 12.2 πόντους και 5 ριμπάουντ ανά παιχνίδι στην Ευρωλίγκα, ενώ δεν κατάφερε με την Μακάμπι να κερδίσει κάποιον τίτλο στο Ισραήλ. Στις 21 Ιουνίου 2022, η Μακάμπι αποχαιρέτησε τον Κροάτη σέντερ ευχαριστώντας τον για την προσφορά του.

Στις 22 Ιουνίου 2022, ανακοινώθηκε από την Αναντολού Εφές για δύο χρόνια με προοπτική για ακόμη ένα. Στις 28 Σεπτεμβρίου 2022, κατέκτησε το Σούπερ Καπ Τουρκίας, αφού η Εφές κέρδισε την Φενέρ 71-62, με τον ίδιο να ξεχωρίζει έχοντας 22 πόντους, 5 ριμπάουντ, 2 κλεψίματα, 1 ασίστ και 1 μπλοκ. Στις 17 Ιουνίου 2023, κατέκτησε το Πρωτάθλημα Τουρκίας, κερδίζοντας την Καρσίγιακα 3-0 στη σειρά των τελικών.

Εθνική Ομάδα
------------

Ο Ζίζιτς έπαιξε με τις νεανικές εθνικές ομάδες της Κροατίας. Με τις μικρές εθνικές ομάδες της Κροατίας, έπαιξε στο Ευρωπαϊκό Πρωτάθλημα Παίδων της FIBA του 2013, στο Ευρωπαϊκό Πρωτάθλημα Εφήβων της FIBA Ευρώπης του 2014, όπου κέρδισε το χάλκινο μετάλλιο και στο Παγκόσμιο Πρωτάθλημα Νέων Ανδρών της FIBA το 2015, όπου κέρδισε το ασημένιο μετάλλιο.

Τίτλοι-Διακρίσεις
-----------------

### Συλλογικοί

#### Μακάμπι Τελ Αβίβ

* Πρωτάθλημα Ισραήλ: (2021)
* Κύπελλο Ισραήλ: (2021)
* Λιγκ Καπ Ισραήλ: (2021)

#### Αναντολού Εφές

* Πρωτάθλημα Τουρκίας: (2023)
* Σούπερ Καπ Τουρκίας: (2022)

### Ατομικοί

* MVP της αγωνιστικής στην Ευρωλίγκα: (22η αγωνιστική, 2021/22)
* Καλύτερη πεντάδα FIBA Europe Cup: (2016)
* Καλύτερος νέος παίκτης στην Αδριατική Λίγκα: (2016)

Προσωπική ζωή
-------------

Ο μεγαλύτερος αδερφός του Ζίζιτς, Άντρια, ήταν επίσης επαγγελματίας καλαθοσφαιριστής. Τα δύο αδέλφια ήταν συμπαίκτες στη Τσιμπόνα Ζάγκρεμπ, την περίοδο 2015–16. Ο μεγαλύτερος αδελφός του έπαιξε σε 107 αγώνες στην Ευρωλίγκα, με τη Τσιμπόνα Ζάγκρεμπ, την Μπαρτσελόνα, τον Ολυμπιακό και τον Παναθηναϊκό, και κέρδισε επίσης μία Ευρωλίγκα με τη Μακάμπι Τελ Αβίβ.

Στατιστικά σταδιοδρομίας
------------------------

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2017–18 | Κλίβελαντ | 32 | 2 | 6.7 | **.731** | – | .724 | 1.9 | .2 | .1 | **.4** | 3.7 |
| 2018–19 | Κλίβελαντ | **59** | **25** | **18.3** | .553 | – | .705 | **5.4** | **.9** | .2 | **.4** | **7.8** |
| 2019–20 | Κλίβελαντ | 22 | 0 | 10.0 | .569 | – | **.737** | 3.0 | .3 | **.3** | .2 | 4.4 |
| Σταδιοδρομία | 113 | 27 | 13.4 | .581 | – | .711 | 3.9 | .6 | .2 | .4 | 6.0 |

#### Πλέι οφ

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2018 | Κλίβελαντ | 8 | 0 | 2.9 | .500 | - | .500 | .8 | .1 | .0 | .1 | 1.6 |
| Σταδιοδρομία | 8 | 0 | 2.9 | .500 | - | .500 | .8 | .1 | .0 | .1 | 1.6 |

Δείτε επίσης
------------

* Κατάλογος Ευρωπαίων καλαθοσφαιριστών στις Ηνωμένες Πολιτείες

Παραπομπές
----------

1. ↑  «2015/16 Top Prospect: Ante Žižić». *ABA-Liga.com*. 9 Μαρτίου 2016. Αρχειοθετήθηκε από το πρωτότυπο στις 9 Μαρτίου 2016. Ανακτήθηκε στις 9 Μαρτίου 2016.
2. ↑  «Round 4 MVP: Ante Žižić (Cibona)». *ABA-Liga.com*. 11 Οκτωβρίου 2016. Ανακτήθηκε στις 11 Οκτωβρίου 2016.
3. ↑  «Darussafaka Dogus signs Ante Zizic». *Sportando.com*. 27 December 2016.. Ανακτήθηκε στις 27 December 2016.
4. ↑  FC BARCELONA LASSA 81 DARUSSAFAKA DOGUS ISTANBUL 77 DECEMBER 30, 2016.
5. ↑  «Boston Celtics 2016 Draft Results». *NBA.com*. 24 June 2016.. Ανακτήθηκε στις 28 July 2016.
6. ↑  «Celtics Sign Jayson Tatum, Ante Zizic». *NBA.com*. 1 July 2017.. Ανακτήθηκε στις 1 July 2017.
7. ↑  «Celtics Acquire Four-Time All-Star Kyrie Irving». *NBA.com*. 22 Αυγούστου 2017. Ανακτήθηκε στις 22 Αυγούστου 2017.
8. ↑  «Kyrie Irving trade finalized with Celtics adding 2020 2nd-round pick». 30 Αυγούστου 2017.
9. ↑  «Ante Zizic is officially a newcomer of Maccabi Tel Aviv». *Sportando*. 25 August 2020.. Ανακτήθηκε στις 25 August 2020.
10. ↑  «Άντε Ζίζιτς: Για ακόμα ένα χρόνο στη Μακάμπι (photo)». *Eurohoops*. 12 Ιουλίου 2021. Ανακτήθηκε στις 24 Ιανουαρίου 2022.
11. ↑  «Άντε Ζίζιτς: Ο "δήμιος" του Ολυμπιακού MVP της αγωνιστικής! (video)». *Eurohoops*. 21 Ιανουαρίου 2022. Ανακτήθηκε στις 24 Ιανουαρίου 2022.
12. ↑  «Ζίζιτς: Και επίσημα παρελθόν από την Μακάμπι, ανοίγει ο δρόμος της Εφές | Gazzetta». *www.gazzetta.gr*. Ανακτήθηκε στις 21 Ιουνίου 2022.
13. ↑  «Εφές: Ανακοίνωσε τον Άντε Ζίζιτς για τρία χρόνια | Gazzetta». *www.gazzetta.gr*. Ανακτήθηκε στις 22 Ιουνίου 2022.
14. ↑  «Εφές: Κατέκτησε τον πρώτο τίτλο της σεζόν κόντρα στη Φενέρ των Ιτούδη & Καλάθη!». *Eurohoops*. 28 Σεπτεμβρίου 2022. Ανακτήθηκε στις 28 Σεπτεμβρίου 2022.
15. ↑  «H Εφές του Αταμάν πρωταθλήτρια Τουρκίας! "Σκούπισε" την Καρσίγιακα με σούπερ Μίτσιτς (videos)». *Eurohoops*. 17 Ιουνίου 2023. Ανακτήθηκε στις 17 Ιουνίου 2023.
16. ↑  «Brother vs. Brother, Andrija vs. Ante» (στα Κροατικά). Slobodna Dalmacija. 10 Μαΐου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άντε Ζίζιτς** |

* Στατιστικά σταδιοδρομίας και πληροφορίες παίκτη από το NBA.com, ή Basketball-Reference.com
* Profile at aba-liga.com
* Profile at euroleague.net
* (Αγγλικά) Προφίλ Ante Toni Zizic στον ιστότοπο της FIBA
* Profile at fibaeurope.com
* Profile at draftexpress.com
* Profile at eurobasket.com
* Profile at tblstat.net